Diari Oficial de la Generalitat Valenciana


Sumari del DOGV 9711, del 25-10-2023 (2023/10841)

RESOLUCIÓ de 19 d'octubre de 2023, de la Universitat de València, per la qual es modifica la composició nominal de les persones integrants de l'òrgan tècnic de selecció i la data i lloc de realització del primer exercici de les proves selectives d'accés al grup C (subgrup C1), pel torn lliure, sector d'administració especial, escala tècnica bàsica de investigació, perfils C2 (animalari) i perfil C3, convocades per la Resolució de 15 de novembre de 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9711

Data del DOGV
:   25-10-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/10612


Data del document
:   19-10-2023

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * Universitat de València
    * concurs administratiu

RESOLUCIÓ de 19 d'octubre de 2023, de la Universitat de València, per la qual es modifica la composició nominal de les persones integrants de l'òrgan tècnic de selecció i la data i lloc de realització del primer exercici de les proves selectives d'accés al grup C (subgrup C1), pel torn lliure, sector d'administració especial, escala tècnica bàsica de investigació, perfils C2 (animalari) i perfil C3, convocades per la Resolució de 15 de novembre de 2022. [2023/10795]  
  
  
Diferents membres del tribunal han manifestat que en ells concorre alguna de les causes d'abstenció i/o de renúncia obligatòria de les establertes en l'article 23 de la Llei 40/2015, d'1 d'octubre, de règim jurídic del sector públic i han dirigit a l'òrgan competent per al seu nomenament, sol·licitud de renúncia basada en alguna de les causes legals d'abstenció o recusació.  
Examinades les manifestacions efectuades per aquestes persones es desprèn que, efectivament, incorren en alguna de les causes d'abstenció o renúncia obligatòria de les assenyalades en l'article citat en el paràgraf anterior, o s'aprecia una renúncia basada en motius excepcionals que la justifiquen, la qual cosa els impedeix actuar com a membres de l'òrgan tècnic de selecció d'aquesta convocatòria.  
Per tot el que s'ha exposat, aquest rectorat, resol:  
  
Primer  
Deixar sense efecte el nomenament d'Eladio Barrio Esparducer com a president titular i el de Rosa Viana Ballester com a vocal titular tercera de l'òrgan tècnic de selecció que ha de jutjar el citat procés selectiu.  
  
  
Segon  
Designar a Carlos Hermenegildo Caudevilla president titular, a Cristina García Frigola vocal titular tercera en lloc de vocal suplent tercera i a Viviana Bisbal Velasco vocal suplent tercera de l'òrgan tècnic de selecció que ha de jutjar el citat procés selectiu, la composició nominal del qual es publica novament de manera íntegra en l'annex d'aquesta resolució.  
  
Tercer  
Havent ajornat la realització del primer exercici previst per al 28 d'octubre de 2023, es fixa la nova data de realització d'aquest exercici per al dia 25 de novembre de 2023, que tindrà lloc a l'Aulari VI, c/ Dr. Moliner, s/n, de València (Campus de Blasco Ibáñez) a les 09.30 hores.  
  
La distribució de les persones aspirants per aula serà anunciada a la pàgina web del Servei de Recursos Humans (PAS) (https://www.uv.es/pas).  
  
Quart  
Modificar la resolució de 23 de juny de 2022 (DOGV 13.07.2023), de la Universitat de València per la qual es fa pública la llista definitiva de persones admeses i excloses, data d'examen i tribunal de les proves selectives d'accés al grup C (subgrup C1), pel torn lliure, sector d'administració especial, escala tècnica bàsica d'investigació, perfil C2 (animalari) i perfil C3, convocades per Resolució de 15 de novembre de 2022, en el que fa referència a la composició de l'òrgan de selecció i la data d'examen.  
  
Contra aquesta resolució, que esgota la via administrativa, es pot interposar, conforme a l'article 123 de la Llei 39/2015, recurs potestatiu de reposició, en el termini d'un mes, comptador des de l'endemà a la seua notificació o publicació, davant el mateix òrgan que va dictar la resolució, o bé directament interposar el recurs contenciós administratiu en el termini de dos mesos comptadors des de l'endemà de la seua notificació o publicació davant els òrgans de la jurisdicció contenciosa administrativa de la Comunitat Valenciana.  
  
València, 19 d'octubre de 2023.- La rectora, p. d. (R 20.05.2022), el gerent: Juan Vicente Climent Espí.  
ANNEX  
  
Òrgan tècnic de selecció de les proves selectives d'accés al grup C, subgrup C1, sector d'administració especial, escala tècnica bàsica d'investigació, perfil C2 (animalari) i perfil C3, d'aquesta universitat, pel torn lliure, mitjançant el sistema de concurs oposició (corresponent a l'oferta d'ocupació pública extraordinària UVEG: 2022), convocades per la Resolució de 15 de novembre de 2022  
  
Titulars:  
President: Carlos Hermenegildo Caudevilla, vicerector d'investigació de la Universitat de València.  
Secretària: María Vicenta Belenguer Tadeo, administradora de la Unitat de Suport Administratiu Scsi+Ob.Ast+Sect. del Servei Central de Suport a la Investigació Experimental (SCSIE) de la Universitat de València.  
Vocals: Filomena Llueca Marqués, oficial de laboratori a la UG departamental de Biologia Cel·lular, Biologia Funcional i Antropologia Física i al Departament de Zoologia de la Facultat de Ciències Biològiques de la Universitat de València.  
Miguel Ángel Muñoz de la Cuerda, tècnic mitjà de laboratori al departament d'Enginyeria Electrònica a l'Escola Tècnica Superior d'Enginyeria de la Universitat de València.  
Cristina García Frigola, investigadora doctora a l'Institut de Neurociències d'Alacant CSIC-Universitat Miguel Hernàndez.  
  
Suplents:  
President: Pascual Medina Bessó, cap de secció-servei-vicerectorat d'investigació de la Universitat de València.  
Secretària: Laura María Mateu López, cap de secció al Servei de Recursos Humans (PAS) de la Universitat de València.  
Vocals: Salvador Banacloche Mares, oficial de laboratori al departament de Fisiologia de la Facultat de Medicina i Odontologia de la Universitat de València.  
Sandra Jaén Pardo, oficial de laboratori al departament de Medicina Preventiva i Salut Pública, Ciències de l'Alimentació, Toxicologia i Medicina Legal a la Facultat de Farmàcia de la Universitat de València.  
  
Viviana Bisbal Velasco, Coordinadora Plataforma Animalari del IISLAFE.